Diari Oficial de la Generalitat Valenciana


Sumari del DOGV 5485, del 05-04-2007 (2007/4315)

RESOLUCIÓ de 23 de març de 2007, del director gerent de l'Agència Valenciana de Salut, per la qual es concedixen i es dóna publicitat a les subvencions establides en l'Orde de 27 de desembre de 2006, de la Conselleria de Sanitat, per la qual es convoquen i aproven les bases reguladores per a la concessió de subvencions en matèria d'atenció i prevenció de les drogodependències i altres trastorns addictius, durant l'exercici 2007.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5485

Data del DOGV
:   05-04-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/4315


Data del document
:   23-03-2007

Organisme emissor
:   Conselleria de Sanitat

Tipus de document
:   Resolució

Correcció d'errades

Anàlisi jurídica

 Descriptors 

:   * alcoholisme
    * administració local
    * tabaquisme
    * toxicomania
    * servei social
    * suport econòmic
    * societat sense fins de lucre
    * ajuda pública

Vistes les sol·licituds d'ajudes presentades a l'empara de l'Orde de 27 de desembre de 2006, de la Conselleria de Sanitat, per la qual es convoquen i aproven les bases reguladores per a la concessió de subvencions en matèria d'atenció i prevenció de les drogodependències i altres trastorns addictius, durant l'exercici 2007 (DOCV núm. 5.421, de 04.01.2007).
Vistes les propostes de concessió efectuades per la comissió de valoració, constituïda segons que establix l'article 7.1 i l'apartat 3 de la base huitena de l'annex I de l'esmentada orde, reflectides en l'acta de data 16 de març de 2007.
D'acord amb el que establix l'article 8.2 de la referida orde i d'acord amb l'article 59.6.b) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:
Primer
Concedir subvencions, a càrrec del programa pressupostari 313.20 Drogodependències i Altres Addiccions, línia de subvenció T1897 per un import total de 485.000 euros, línia de subvenció T2097 per un import total d'1.885.000 euros, línia de subvenció T2099 per un import total de 2.250.000 euros, línia de subvenció T5855 per un import total de 250.000 euros, línia de subvenció T5879 per un import total de 24.000 euros i línia de subvenció T3057 per un import total de 95.000 euros, segons es detalla en l'annex I.
Segon
Denegar les subvencions sol·licitades, d'acord amb els motius reflectits en l'annex II.
Tercer
L'ordenació del pagament de la subvenció a càrrec de les línies T1897, T2097, T2099, T5855, T5879, transferències corrents es farà d'acord amb els criteris establits en la base deu de l'Orde de 27 de desembre del 2006, en la qual es determina el sistema de pagament de les subvencions regulades en la mateixa orde. Com que es tracta de programes de servicis socials especialitzats, de conformitat amb els articles 13 i 22 del capítol II de la Llei 5/1997, de 25 de juny, de la Generalitat Valenciana, per la qual es regula el sistema de servicis socials en l'àmbit de la Comunitat Valenciana, el règim de lliurament de la subvenció és el previst en l'article 32.1.c) de la Llei 11/2006, de 27 de desembre, de Pressupostos de la Generalitat per a l'exercici 2007. S'apliquen els criteris següents:
Un 60% de l'import de les subvencions es lliura amb caràcter anticipat a la publicació de la present resolució.
El 40% restant es lliura després de l'aportació i comprovació de la documentació justificativa de l'efectiva i correcta aplicació de l'import inicial anticipat. No obstant això, quan la subvenció tinga com a objecte el manteniment de vivendes tutelades, centres de dia, centres de trobada i acollida i unitats de deshabituació residencial en què per al pagament del 40% final hauran de justificar almenys el 75% de l'import inicial anticipat.
L'ordenació del pagament de la subvenció a càrrec de la línia T3057, transferències de capital, es farà d'acord amb el que establix la clàusula deu de l'Orde de 27 de desembre del 2006, contra certificació de l'obra expedida per un tècnic competent o la presentació de la corresponent factura quan es tracte de material inventariable o equipament.
Abans de cada un dels pagaments és necessària una certificació de conformitat de la directora general de Drogodependències, de la comprovació i aprovació de la documentació justificativa de l'efectiva i correcta aplicació de la suma lliurada a l'actuació objecte de la subvenció.
L'Agència Valenciana de Salut pot sol·licitar en qualsevol moment tots els documents que demostren el pagament per part dels beneficiaris de les despeses que van ser objecte de subvenció.
Quart
Per a procedir a les bestretes de pagament previstes en l'apartat anterior, el beneficiari de la subvenció està obligat a garantir-ne l'import.
No obstant això, queden exceptuats de la prestació de garanties per bestretes de pagament, segons el que establix el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana:
- Les entitats locals, article 47.bis.3.C del text refós.
- Les entitats sense finalitat lucrativa que tinguen com a objecte el manteniment de vivendes tutelades, centres de dia, centres de trobada i acollida i unitats de deshabituació residencial d'acord amb el que disposa el paràgraf primer de l'article 47.bis.3. A.a) del text refós.
- Les subvencions que tinguen com a objecte el finançament de programes d'actuació, duts a terme per associacions sense finalitat lucrativa. L'exempció s'aplica sempre que l'import de la subvenció no supere els 90.151,81 euros en el cas de finançar un sol programa, 150.253,02 euros en el cas de finançar dos programes o 210.354,23 euros, en el cas de tres o més programes d'actuació, paràgraf segon de l'article 47.bis.3.A..a), paràgraf segon del text refós.
Contra la present resolució, que no exhaurix la via administrativa, es pot interposar recurs d'alçada davant del conseller de Sanitat en el termini d'un mes a comptar des de l'endemà de la publicació de la resolució, d'acord amb el que disposen els articles 114 i 115 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú i en l'article 27.2 del Decret 25/2005, pel qual s'aproven els Estatuts reguladors de l'Agència Valenciana de Salut.
Per la seua banda, les administracions públiques poden interposar el requeriment regulat en l'article 44 de la Llei 29/1998, de 13 de juliol, reguladora de la jurisdicció contenciosa administrativa, sense perjuí de la posterior impugnació davant de l'orde jurisdiccional contenciós administratiu en la forma, terminis i condicions que esta determina.
València, 23 de març de 2007.- El director gerent de l'Agència Valenciana de Salut: Manuel Cervera Taulet.